GiliGold/VAD_KnessetCorpus huggingface dataset:
<יהודה אלירז: אחת מהחברות הענקיות במדינת ישראל - אם תרשו לי להגיד את שמה אני אגיד.
<יהודה אלירז: אם חבר הכנסת גפני יאמר לי לא לומר, אני לא אומר – קיבלה במכרז הקודם תשובה שלילית כי היא לא נכנסה לקטגוריה של עסק לפי ההנחיות של הלשכה המרכזית לסטטיסטיקה.
<יהודה אלירז: אחרי שהיא ערערה היא קיבלה את התקצוב.
<יהודה אלירז: מהתקצוב גייסו כ-40 נשים חרדיות שעובדות שם.
<יהודה אלירז: הסרט שוב חוזר בסיטואציה הנוכחית.
<יהודה אלירז: הם שוב קיבלו מכתב הזוי על כך שהם לא עסק.
עמיר פרץ: איך קוראים למפעל?
<יהודה אלירז: חברת הפניקס, שהיא חברת ביטוח ענקית שרוצה להעסיק אוכלוסייה חרדית, לא נכנסת לקטגוריה של עסק.
עמיר פרץ: יכול להיות שלא מגיע לה סבסוד.
<יהודה אלירז: לא.
משה גפני: הערעור שלהם התקבל, הם כן עסק.
פניה קירשנבאום: הם נכנסים בקטגוריה של עידוד תעסוקת החרדים.
משה גפני: לא רק חרדים.
<יהודה אלירז: לחלוטין, רק חרדים.
שטרית: יש פה בלבול של כמה דברים.
שטרית: אני חשבתי שהנושא הוא תקצוב המפעלים שלא זכו בגלל אי תקצוב, בגלל שלא היה תקציב.
משה גפני: תעזוב את זה.
שטרית: נכון מה שהוא אומר.
משה גפני: אשר, רק זה הנושא, אנחנו לא יכולים לדון על דברים אחרים.
שטרית: אני חוזר על מה שאמרתי.
שטרית: והיה אם לא יתוקצבו אותם מפעלים שקיבלו מכתב בחתימתי על כך שאין תקציב, יש סכנה לפיטורי מאות עובדים.
שטרית: זה הדבר הכי החשוב פה.
אמנון כהן: איך אפשר להכניס ועדת חריגים?
משה גפני: איך מכניסים את זה?
שטרית: אני לא יודע איך מכניסים את זה.
משה גפני: אתם ביקשתם מוועדת החריגים?
ראובן ריבלין: אפשר להעביר..
שטרית: יש מנכ"ל משרד.
שטרית: אני לא יודע מה הסיפור עם המנכ"ל, עם מי הוא דיבר.
שטרית: ביום חמישי היה רעיון של העברת 50 מיליון ש"ח אלינו.
שטרית: יש סיכום דברים.
שטרית: אגף התקציבים התנגד אתמול בבוקר לעניין הזה, אחרי שכבר תכננו, אחרי שהתחלנו לבדוק את הדברים וכו'.
משה גפני: מהמדען הראשי?
שטרית: בדיוק.
משה גפני: אגף התקציבים, האשמה עליך.
משה גפני: למה אתם מתנגדים?
<נעם שטרן: כרגיל.
משה גפני: מקודם שיבחנו את אגף התקציבים.
משה גפני: יש כסף במדען הראשי.
<נעם שטרן: קודם אני אתייחס לדברים של יהודה.
אמנון כהן: הדברים של אשר חשובים לנו.
אמנון כהן: אנחנו רוצים לתקצב את המפעלים האלה כך שלא יפוטרו עובדים.
<נעם שטרן: יהודה אומר שיש חברות שניגשו למכרז.
אמנון כהן: עמדו בכל התנאים.
<נעם שטרן: כמו שאשר הזכיר, יש את הוראת מנכ"ל 4.17.
<נעם שטרן: כל אחד יכול לראות אותה באתר האינטרנט.
<נעם שטרן: גם כל חברה, מן הסתם, יכולה לראות אותה.
<נעם שטרן: בהוראת המנכ"ל הזאת כתוב שיש תנאים מסוימים, שהם תנאי סף.
<נעם שטרן: זה רובד ראשון.
<נעם שטרן: רובד שני הוא שמגיעות בקשות.
<נעם שטרן: אין הבטחה שכל הבקשות שעומדות בתנאי הסף יקבלו את האישור.
<נעם שטרן: יש קריטריונים שמדרגים את הבקשות.
<נעם שטרן: רק בקשות שנכנסות בתוך התקציב הקיים מקבלות את האישור.
<נעם שטרן: לפי מה שאני מבין מיהודה, יש חברות שקלטו עובדים 11 חודשים אחורה והחליטו שכדאי להן לגשת כי הן יקבלו עליהם סבסוד.
<נעם שטרן: יש חברות שחשבו שאם הן ייגשו הן יקבלו.
<נעם שטרן: מה לעשות שבסופו של דבר נבחרו החברות שלפי הקריטריונים של המסלול הן יותר טובות.
<נעם שטרן: הן קיבלו אישור.
<נעם שטרן: החברות היו מדורגות.
<נעם שטרן: .
אמנון כהן: אשר אומר שיש כאלה שעמדו בקריטריונים ומפאת חוסר תקציב הם לא יכולים לקבל.
<יהודה אלירז: אתה רואה את המכתב.
<יהודה אלירז: המכתב מתייחס לחוסר תקציב.
<נעם שטרן: יש שני רבדים.
<נעם שטרן: יש רובד של תנאי סף.
אמנון כהן: דבר איתי על הרובד הזה.
<נעם שטרן: יש רובד של תנאי סף, שבלעדיו אתה לא יכול לקבל.
אמנון כהן: הם עמדו בכל התנאים.
<נעם שטרן: אין תקציב בלתי מוגבל במסלול תעסוקה.
<נעם שטרן: החברות שמדורגות גבוה יותר בקריטריונים שלנו הן החברות שמקבלות את האישור.
רינה פרנקל: האם יש תקציב מועדף לאזור הצפון והדרום?
רינה פרנקל: באזור הצפון 50% מהאוכלוסייה הם מהמגזר הערבי.
רינה פרנקל: מאוד מאוד חשוב שהאוכלוסייה הזאת תהיה משולבת בשוק העבודה.
שטרית: משהו כמו 300 עובדים מהאוכלוסייה הערבית מהצפון הם בין המפוטרים הפוטנציאליים.
שטרית: אלה לא קיבלו תקציב.
רינה פרנקל: לאן נגיע?
שטרית: חברת "באבקום".
רינה פרנקל: שירות לקוחות.
שטרית: זאת חברה מצוינת.
שטרית: עימאד תילחמי הוא הבעלים של החברה הזאת.
שטרית: הוא איש רציני מאוד.
שטרית: זאת חברה מצוינת שכתבתי לה מכתב שאין תקציב.
שטרית: לפני יומיים שלושה הוא היה אצלי ואמר לי: "חביבי, אני מפטר את העובדים".
רינה פרנקל: זה פשוט.
רינה פרנקל: .
שטרית: הנושא פה צריך להיות הפיטורים העתידיים.
משה גפני: אם אפשר, בבקשה, רק לא לבלבל אותנו.
משה גפני: אני מצליח להתבלבל מהר.
משה גפני: אל תכניסו אותנו לכאלה שלא עומדים בתנאי הסף.
משה גפני: על זה נדבר בפעמים אחרות.
משה גפני: יש לי מכתבים סותרים של האוצר ושל התמ"ת.
ראובן ריבלין: יש מפעלים שעומדים בתנאי הסף, שכולם יחד עולים כמיליארד.
ראובן ריבלין: זה מה שהוא שואל.
עמיר פרץ: תגיד לי, "כל יכול" גם אצלך?
ראובן ריבלין: כל אחד יבחר את המפעל שהוא רוצה, ונאשר לכל אחד מהמפעלים.
עמיר פרץ: זה מפעל לנכים, זה מפעל לאוכלוסיות מיוחדות.
משה גפני: למה התקציב הוא 0?
משה גפני: צריך את מסלול התעסוקה או לא צריך?
<נעם שטרן: התקציב הוא 0 משתי סיבות.
<נעם שטרן: מסלול תעסוקה הוא לא כלי שבאופן אוטומטי מופעל בהכרח כל שנה.
<נעם שטרן: יש סדרי עדיפויות למשרד.
<נעם שטרן: נניח שיש תקציב כולל – סתם אני זורק מספר - של חצי מיליארד שקל, משרד התמ"ת יכול להחליט אם הוא שם אותו בסבסוד אזורי תעשייה, שזה גם תעסוקה, או במענקים לחוק עידוד השקעות הון.
משה גפני: עם כל הכבוד, למה ביקשתם ממשרד האוצר לתקצב את זה ב-0?
שטרית: יש פה אי דיוק מסוים.
שטרית: מהרגע שקם מסלול התעסוקה לפני 7.5 שנים, לפחות פעם אחת כל שנה יש הקצאת כספים.
שטרית: היו כספים.
משה גפני: למה זו הקצאה?
אמנון כהן: חלק מסוים, לא הכל.
שטרית: חבר'ה, זאת שאלה שצריכה להיות מופנית לאגף התקציבים.
אמנון כהן: אתם המשרד.
אמנון כהן: אתם צריכים להילחם, לא אגף התקציבים.
אמנון כהן: הוא נותן לך סדרי עדיפויות.
אמנון כהן: אתה תקבע.
אמנון כהן: תגיד שאתה רוצה לפחות 40 מיליון שיהיו שם.
שטרית: השאלה אם זה מיושם.
עמיר פרץ: מה אתם רוצים ממנו?
משה גפני: אנחנו לא רוצים ממנו שום דבר.
משה גפני: אני רוצה להוכיח שמי שמנהל את המדינה זה אגף התקציבים.
ראובן ריבלין: זה לא נכון.
ראובן ריבלין: זה נכון בדרך כלל, לא לעניין הזה.
ראובן ריבלין: חברי הכנסת הוותיקים ובעיקר הצעירים מתביישים לשאול מה זה סעיף תקציב 0 .
ראובן ריבלין: יש בחוק התקציב עשרות סעיפים שהתקציב שלהם הוא 0. למה?
ראובן ריבלין: הממשלה בשלב אישור התקציב לא יודעת בכמה היא תתקצב אותו מתוך התקציב הכולל שאנחנו מאשרים בליל התקציב.
ראובן ריבלין: מה היתרון?
ראובן ריבלין: אם אתה לא מתקצב אותו, מה היתרון שיש לך בסעיף תקציבי?
ראובן ריבלין: שיש לך אמצעי להעברה מהרזרבה או מרזרבת המשרד.
ראובן ריבלין: מתוך העשרות האלו רובם של התקציבים האלה הם תקציבים של משרד הביטחון, שמטעמים כאלה או אחרים הממשלה מבקשת מהכנסת לאשר את התקציב כאשר מאושר סכום מסוים.
ראובן ריבלין: יש תכניות כאלו ואחרות שעל פי הנסיבות משתנות.
ראובן ריבלין: פעם בהרצליה צריך בית תרבות גדול על-מנת שהוא ישרת את האוכלוסייה, פעם חשוב שיקום שכונות.
ראובן ריבלין: השאלה מה עושים ומתי.
ראובן ריבלין: מאפשרים על ידי סעיף תקציב 0 להעביר כסף למטרה מסוימת, אם וכאשר סדרי העדיפויות יאפשרו זאת או יצדיקו זאת, הכל לפי העניין.
יעל גרמן: לכן אלה סעיפים גמישים.
ראובן ריבלין: נכון, אבל כאשר יש סעיף תקציבי ניתן להעביר את התקציב ישר, לא להתחיל לעשות כל מיני מניפולציות שבהן משתתף אגף התקציבים, שהוא בהתחלה מאשר ומגלה רוחב לב רחב וכשזה מגיע ליועצים המשפטיים הם מסבירים שהקריטריונים לא נכונים.
ראובן ריבלין: המשחקים בין הזרועות השונות של הממשלה יוצרות מצב שבסופו של דבר לא נותנים גרוש לפריפריה ולמרכז.
ראובן ריבלין: הדבר הזה הוא דבר שבהחלט חשוב מבחינת הביצוע של התקציב.
ראובן ריבלין: סעיף 0, אם הוא סעיף תקציבי, מאפשר להכניס לסעיף הזה כסף.
ראובן ריבלין: המשרד יצא עם יוזמה - עליה אנחנו מדברים - שבשנת 2009 היא התאימה.
ראובן ריבלין: בשנת 2013 לא יודעים אם היא תתאים מבחינת הצורך של החברה והכלכלה, או מבחינת היכולת של המדינה במסגרת סדרי העדיפויות לאפשר לתקצב.
ראובן ריבלין: אני חושב שעשו פה טעות במשרד, שהיא טעות שהיושב-ראש בצדק בא וזועק.
ראובן ריבלין: אתה מדבר על 30 חודשים.
ראובן ריבלין: איך אתה תגדע את ה-30 חודשים באיבם?
ראובן ריבלין: על זה אנחנו צריכים לקבל אישור.
ראובן ריבלין: כל העניין של 0 הוא רק איזו שהיא טכניקה מאוד מהותית.
ראובן ריבלין: היא טכניקה שיורדת למהות כל העניין.
ראובן ריבלין: השאלה היחידה שצריך לשאול, אם וכאשר הממשלה יכולה להיות גמישה בתקציבה, היא איך הממשלה יכולה להפסיק איזה שהוא מפעל באיבו?
משה גפני: חבר הכנסת רובי ריבלין, יושב ראש שני כנסות בעבר ועוד כמה תפקידים לעתיד שאני מאחל לך, אנחנו בוגרי מחזור 1988- תשמ"ט.
ראובן ריבלין: גם עמיר פרץ.
משה גפני: אתה גם?
ראובן ריבלין: ודאי, כולנו נכנסנו יחד.
עמיר פרץ: היינו באותו חדר.
משה גפני: אנחנו עברנו 24 תקציבי מדינה.
משה גפני: עומדים ראשי ממשלה ושרי אוצר לדורותיהם ואומרים שאחד מהיעדים הלאומיים של מדינת ישראל זה שילוב אוכלוסיות בתעסוקה - שילוב אוכלוסייה חרדית, שילוב אוכלוסייה ערבית, שילוב הפריפריה, שילוב הדרום, שילוב הצפון.
משה גפני: תגיד לעם ישראל שהיעד הלאומי הזה, ששר האוצר אמר על זה שזה פיגוע כלכלי, מתוקצב על ידי מדינת ישראל ב-0.
משה גפני: אם זה היה בארצות הברית אנשים היו משלמים את הדין על הדבר הזה.
משה גפני: אנחנו לא יודעים מה נעשה בשנת התקציב, יודעים רק לדבר בטלוויזיה.
יעל גרמן: אולי זה היה פרויקט.
משה גפני: זה 7.5 שנים.
משה גפני: יותר ויותר אנשים נכנסים לעבוד.
משה גפני: יעל, אני מבקש שתדעי שכל שנה יש יותר אנשים – גברים ונשים – שמשתלבים בעבודה.
משה גפני: אני מכיר את זה מהציבור שאני מכיר.
משה גפני: אני מכיר את זה מהציבור הערבי.
משה גפני: אני מכיר את זה מציבור הנכים.
משה גפני: הפרויקט הזה של משרד התמ"ת הוא פרויקט רציני מאוד.
יעל גרמן: צריך להכניס אותו לבסיס התקציב.
משה גפני: כשהיית ראש עיריית הרצליה היית בעלת הבית, ידעת מה מתרחש, ידעת לנווט את העניין.
משה גפני: היום את חברת כנסת מאוד מכובדת.
משה גפני: כשתשמעי היום את ראש המשלה - לא חשוב מי הוא - או את שר האוצר שמדברים על יעד לאומי של שילוב בתעסוקה, תדעי שהם לא אומרים אמת.
אמנון כהן: 0.
משה גפני: הנה המצב.
פנינה תמנו: הבעיה האמיתית שזה חוזר חלילה כל שנה.
משה גפני: כל שנה זה חוזר.
משה גפני: אני במהלך שנת 2012 – לא אמר את זה אשר - לאחר דיון כאן בוועדה, ביקשתי ממשרד האוצר והוא הסכים להוסיף כסף כיוון שהייתה דרישה של מפעלים, של אנשים.
משה גפני: הם קיבלו תשובות שליליות במהלך שנת 2012 מחוסר תקציב.
רינה פרנקל: העניין שמגייסים אנשים.
משה גפני: מפטרים אותם בגלל שהסעיף הוא 0.
משה גפני: אחרי הנאום הציוני שלי אני מבקש לדעת - כמו במקרה של העולים מאתיופיה – איפה הכסף הזה.
משה גפני: הוא חייב להיות.
משה גפני: אם היה תקציב הוא היה צריך להיות בפנים.
משה גפני: בגלל שהוא סעיף 0 , למה אתם לא מאשרים את ועדת החריגים?
משה גפני: למה אתם לא מעבירים את ה-50 מיליון שקל כדי שאנשים לא יפוטרו?
שטרית: לי לא איכפת לקבל הלוואה בגובה של 50 מיליון כדי להקל עליהם.
אמנון כהן: על חשבון שנה הבאה.
<נעם שטרן: לא הייתה שום פנייה של משרד התמ"ת אלינו לדיון מקצועי בנושא.
<נעם שטרן: זה דבר ראשון.
עמיר פרץ: הוא מדבר על הזמן של הבחירות.
משה גפני: רבותיי, אנחנו נמצאים בכנסת.
משה גפני: אין בשער פולומבו את האיסור של "מדבר שקר תרחק".
משה גפני: מותר לכל אחד כאן להגיד מה שהוא רוצה, הוועדה רק תברר.
ראובן ריבלין: או לבכות מאיפה שכואב לו.
משה גפני: מותר להגיד כל דבר.
משה גפני: אני מבקש רק לברר את העובדות.
<קריאה: כל עוד לא נתפסים.
משה גפני: אם נתפסים יש חסינות.
<נעם שטרן: לעניין ה-0.
<נעם שטרן: כמו שאמרתי קודם, סדרי עדיפויות.
משה גפני: הבנתי שזה לא הנושא שלך.
<נעם שטרן: לא.
משה גפני: שהשר, שראש הממשלה יבואו ויסבירו למה בדבר הזה זה 0.
משה גפני: שלא ידברו בטלוויזיה על שוויון בנטל.
<נעם שטרן: אני רוצה לטפל בתעסוקה דרך.
משה גפני: זה מרגיז בין כה וכה.
פניה קירשנבאום: מה הקשר בין תעסוקה לשוויון בנטל?
משה גפני: אין קשר, פשוט הכניסו לי כל הזמן שוויון בנטל.
משה גפני: מדברים פה על שילוב, חינוך, שוויון.
משה גפני: יש לי פה מכתבים על שילוב.
ראובן ריבלין: כל אחד בוכה מאיפה שכואב לו.
<קריאה: ללא ספק זה לא רק שירות בצבא.
פניה קירשנבאום: זה בסדר, מותר להגיד בוועדה כל מה שרוצים.
משה גפני: כל מה שרוצים.
משה גפני: נגיע לחיים האמיתיים.
משה גפני: קיבלתי 4 מכתבים מנשים חרדיות.
משה גפני: "חברת ההשמה התקשרה אלי ומיד ביררה אם אהיה מוכנה לעבוד בשבתות.
משה גפני: כשאמרתי שלא, לא קיבלו אותי לעבודה", חתומה על המכתב מיכל וולף.
משה גפני: "אני לא יודעת אם זאת הפליה דווקא כאישה חרדית או סתם כאישה צעירה בכלל.
משה גפני: לאחר ראיון עבודה מוצלח, שאלו אותי אם אני בהריון, כן או לא", חתומה ספיר בן דוד.
משה גפני: לא קיבלו אותה לעבודה.
משה גפני: "היה לי קטע לא נעים עם בנק מזרחי.
משה גפני: לאחר שקיבלתי תואר אמרו לי שלא הייתי בצבא ולכן לא מקבלים אותי לעבודה", חתומה על המכתב שרה.
משה גפני: יש לי בלי סוף מכתבים.
פניה קירשנבאום: אני יכולה להביא לך עוד מיליון כאלה שפונים ובכלל לא מקבלים תשובה.
פניה קירשנבאום: הם בכלל לא מגיעים לראיון.
פניה קירשנבאום: אלה שעשו צבא, נשים צעירות ולא צעירות.
פניה קירשנבאום: יש בעיה.
פניה קירשנבאום: לא צריך לקחת את זה לכיוון.
משה גפני: יש לי כמה דוגמאות מאוד מעניינות.
<קריאה: אפשר להתרכז..?
משה גפני: אני חוזר לעניין עצמו.
<קריאה: גם הצעות.
ראובן ריבלין: אל תסכים להעביר תקציב כשהסעיף הזה הוא 0.
משה גפני: למה אתם לא מאשרים את ה-50 מיליון?
משה גפני: שטרית אומר שיפוטרו עכשיו 1000 עובדים.
ראובן ריבלין: הוא אומר שאין לו כסף, למרות שיש לו..
משה גפני: ערבים, חרדים, נכים.
משה גפני: למה אתם לא מאשרים את זה?
<נעם שטרן: לא הייתה פנייה מסודרת אלנו בעניין הזה, לכן גם לא דנו בכלל בזה.
משה גפני: מה אם תהיה פנייה מסודרת?
<נעם שטרן: אם תהיה פנייה.
<קריאה: נדון.
<נעם שטרן: בשלב הזה, כידוע, בתקציב ההמשכי אין לנו כסף.
<נעם שטרן: אם משרד התמ"ת יודע להצביע על מקורות אחרים.
משה גפני: הוא הצביע.
<נעם שטרן: לא בשום דיון איתנו.
<נעם שטרן: אני לא מכיר.
דוד אזולאי: דיברו פה על חוזים ל-30 חודשים.
דוד אזולאי: אני לא הבנתי מתי אמורים להסתיים אותם 30 חודשים.
דוד אזולאי: האם בסוף שנת התקציב 2013?
ראובן ריבלין: ביום שהם אושרו.
שטרית: זאת לא שנה רגילה, אלה לא חודשים רגילים.
דוד אזולאי: אני שואל, עד מתי.
דוד אזולאי: עד אוגוסט?
דוד אזולאי: זה מתחיל רטרואקטיבי?
רינה פרנקל: מה הסיבה שהורידו מ-60 חודשים ל-30 חודשים?
שטרית: התאחדות התעשיינים ביקשה מאיתנו.
אמנון כהן: למשרד יש בפנים.
ראובן ריבלין: אם למשרד יש בפנים, הוא יכול להעביר.
משה גפני: אשר, אתה האיש הבכיר שנמצא כאן בוועדה מטעם משרד התמ"ת.
משה גפני: אמרה לי החשבת הכללית שלא הוגשה בקשה.
משה גפני: היא אמרה שהבקשה הזאת לא הייתה בין הבקשות שהוגשו על ידי משרד התמ"ת.
משה גפני: אני מבקש ממך - אתה האיש הבכיר של משרד התמ"ת כאן - שתוגש בקשה לוועדת חריגים, אחרת יפוטרו.
ראובן ריבלין: מתוך התקציב שלכם, נכון?
משה גפני: כן, מתוך התקציב של המדען הראשי.
ראובן ריבלין: אתה לא רוצה תקציב מיוחד מהאוצר.
משה גפני: אני מכיר גם את המייל שנשלח.
שטרית: תוגש היום בקשה.
משה גפני: נעם, אני מבקש שוועדת החריגים תדון בעניין ותאשר את זה.
אמנון כהן: ברגישות.
משה גפני: אני לא מתערב בהחלטות המקצועיות.
משה גפני: אני מבקש בתוך שבוע תשובה אם הוגשה בקשה, אם היא נדונה ומה הייתה ההחלטה.
משה גפני: אם ההחלטה חיובית לא צריך הסברים, אם ההחלטה שלילית הוועדה רוצה הסברים.
משה גפני: חברת הכנסת קארין אלהרר על "כל יכול", בבקשה.
דוד אזולאי: מה קורה כרגע עם אותם מכתבים שביקשו להוציא כדי לפטר..?
משה גפני: זה תלוי בוועדת חריגים.
דוד אזולאי: המכתבים האלה אקטואליים?
ראובן ריבלין: כדי לפתור את זה הוא קודם כל צריך להגיש בקשה.
דוד אזולאי: רובי, ידידי, מדובר כרגע עד ה-1 בחודש שהסיפור הזה הולך להיגמר.
דוד אזולאי: השאלה מה עושים במשך שבוע ימים.
דוד אזולאי: האם הוא יכול להחזיר את הגלגל לאחור?
ראובן ריבלין: 6 ימים, לא שבוע ימים.
דוד אזולאי: השאלה עד מתי.
עמיר פרץ: מכיוון שראשי החברות האלו צופים בנו, אנחנו פונים אליהם - לאור ההתערבות של ועדת כספים - לגלות סבלנות עוד שבועיים עד שהעניין ייפתר.
עמיר פרץ: אם לא, יפוטרו בעוד שבועיים, לא עכשיו.
עמיר פרץ: תאמין לי, עשינו את זה מספיק פעמים.
עמיר פרץ: צריכים לבקש מהם להמתין בסבלנות.
דוד אזולאי: עמיר, אני מסכים איתך שזה יהיה מאוחר.
עמיר פרץ: אני מבקש, אדוני היושב-ראש, שתפנה או שנבקש מאשר לפנות לאותן חברות שהיו אמורות לפטר ולומר שמכיוון שוועדת הכספים מתערבת בעניין, שימתינו בסבלנות עוד שבועיים ימים.
משה גפני: טוב, אני מקבל את זה.
שטרית: פניתי לחברות.
עמיר פרץ: הם רואים אותנו עכשיו.
שטרית: מאחר שיש דיון, ביקשתי מהם עוד חודש.
דוד אזולאי: מתי החודש הזה אמור להסתיים?
ראובן ריבלין: אם לא תגיש בקשה, 5 שנים לא יעזרו.
שטרית: לצערי, לא הבטחתי להם שום דבר.
דוד אזולאי: אדוני, מתי החודש הזה אמור להסתיים?
עמיר פרץ: הוא אומר לך עוד חודש.
דוד אזולאי: השאלה מתי החודש הזה התחיל, האם לפני שבועיים או לפני 3 שבועות.
שטרית: אני בשבוע האחרון דיברתי עם הרבה מאוד חברות.
דוד אזולאי: החודש מתחיל משבוע שעבר?
ראובן ריבלין: רק היום הוא מגיש בקשה.
דוד אזולאי: יש לו חודש ימים.
קארין אלהרר: אני מבקשת להעלות את הנושא של חברת "כל יכול".
קארין אלהרר: מדובר בחברה שמשלבת בתעסוקה אנשים עם מוגבלויות.
קארין אלהרר: זאת חברה שפועלת מספר שנים.
קארין אלהרר: אנשים קמים בבוקר.
קארין אלהרר: אלה אנשים שלא היו מועסקים בשום מקום אחר, בשום בית עסק אחר.
קארין אלהרר: מדובר באנשים עם מוגבלויות מורכבות.
קארין אלהרר: הם כן נותנים להם את כל התנאים כדי שהם יוכלו לקום בבוקר ולא רק לקבל שכר, כי עבודה זה הרבה מעבר לשכר.
קארין אלהרר: עבודה היא גם מקום של מפגש עם אנשים.
קארין אלהרר: מדובר בחברה שקורסת.
קארין אלהרר: אין ספק שאם משרד התמ"ת לא יעביר לה את התקציבים שהוא מחויב להם על פי התקנות, החברה הזאת תיסגר ואותם אנשים ימצאו את עצמם בבית ללא מקום תעסוקה.
ראובן ריבלין: על איזה סכום מדובר?
קארין אלהרר: מדובר ב-2.5 מיליון מידיים.
משה גפני: 6 מיליון.
קארין אלהרר: 6 מיליון בכולל, 2.5 מיליון מידיים.
קארין אלהרר: מכיוון שאנחנו מדברים על מצב שבו אין תקציב, ה-2.5 מיליון חייבים לעבור בהקדם האפשרי.
קארין אלהרר: מדובר בסכומי כסף שהמדינה, באמצעות משרד התמ"ת, מחויבת להעביר כדי לממן הנגשות.
קארין אלהרר: היזם של החברה עושה ימים כלילות כדי להנגיש וכדי לגרום לאותם עובדים להרגיש כעובדים מן השורה, כעובדים מן המניין, לא כאיזה מקרי צדקה.
קארין אלהרר: אני חושבת שמשרד התמ"ת צריך לעמוד בהתחייבויות שלו.
קארין אלהרר: יש לו התחייבויות מאוד ברורות כלפי החברה.
קארין אלהרר: במידה ולהבא הוא רוצה לשנות את התנאים של ההתאמות, הוא רוצה לפרש את התקנות בצורה אחרת, הוא צריך לומר זאת מבעוד מועד, לא אחרי שהחברה כבר הוציאה את הכספים, התחייבה עליהם, עשתה את השינויים.
קארין אלהרר: כרגע היא עומדת אל מול מצב של חדלות פירעון.
קארין אלהרר: אני מתנצלת, אדוני, אני חייבת לצאת כדי להיפגש עם מנכ"ל החברה ועם ועדי העובדים באולם ירושלים.
שטרית: ה-6 מיליון האלה מתחלקים לשניים.
שטרית: אני מטפל בחלק מהעניין.
שטרית: במימון להנגשה מטפלת מחלקה אחרת, משהו בסביבות ה-4 מיליון ש"ח.
שטרית: כל השאר זה מרכז ההשקעות.
שטרית: החברה הזאת היא חברה מצוינת שמעסיקה מוגבלים.
שטרית: תענוג.
שטרית: ביקרתי שם כמה פעמים.
שטרית: זה פשוט משהו משהו.
שטרית: הדוחות הכספיים שלה היו ממש לא טובים, לכן היא לא קיבלה את ה-2.5 מיליון ש"ח .
שטרית: מצאנו דרך .
שטרית: כתבתי הוראה חדשה בעניין הזה כדי לאפשר לחברה הזאת לגשת.
שטרית: מה שחסר לי עכשיו זה 2.5 מיליון שקל במסגרת כל ה-50 מיליון שחסרים.
אמנון כהן: האם כשזה ייפתר זה יהיה מתוך הפול?
שטרית: הם יקבלו, דרך אגב, באופן מיידי -2.5 מיליון שקל.
שטרית: הבקשות שלהם מונחות על השולחן.
שטרית: פשוט אין כסף.
אמנון כהן: בגלל אותה בעיה?
שטרית: זה דבר חשוב.
משה גפני: הגשתם בקשה לוועדת חריגים?
אמנון כהן: זאת אותה בקשה.
שטרית: לא, לא הגשנו את הבקשה.
משה גפני: נעם, אם הם יגישו בקשה על "כל יכול".
<נעם שטרן: העניין הוא לא הבקשה לוועדת החריגים.
<נעם שטרן: לפני הבקשה לוועדת חריגים צריך לדון ולראות במה מדובר, מאיפה והאם אפשר להביא תקציב לצורך מסוים.
ראובן ריבלין: זה תקציב נוסף לתקציב שאושר?
אמנון כהן: זה בתוך ה-50?
<נעם שטרן: כשוועדת החריגים דנה, היא שואלת אם יש תקציב לעניין.
משה גפני: אם זה בתוך ה-50 זה באותה החלטה.
שטרית: אם יש כסף, אז היום "כל יכול" מקבלים את הכסף.
משה גפני: נעם, אני מציע גם לגבי החברה הזאת, תעזבו את הקטע.
משה גפני: אתם אומרים שמשרד התמ"ת לא הגיש בקשה.
משה גפני: אומר אשר שטרית שתוגש היום בקשה לוועדת חריגים.
<נעם שטרן: העניין הוא לא הגשת בקשה לוועדת חריגים.
<נעם שטרן: צריך לעשות דיון.
<נעם שטרן: למשל במדען הראשי הוסיפו תקציב לוועדת חריגים.
<נעם שטרן: עשו על זה דיון של חודש וחצי.
<נעם שטרן: חישבו כל מיני פרמטרים.
<נעם שטרן: אני לא מכיר את הנושא כי זה לא התחום שלי, אבל צריך לעשות דיון לפני זה, לראות איך זה מסתדר עם האחד חלקי 12.
ראובן ריבלין: "כל יכול" ב-10 השנים האחרונות מקבל סיוע של 5 מיליון.
ראובן ריבלין: האם הוא מקבל זאת במסגרת התקציב של משרד המסחר והתעשייה, או מתקציב מיוחד מהרזרבה שמעבירים לו?
ראובן ריבלין: הוא מקבל את זה ממשרד המסחר והתעשייה.
ראובן ריבלין: אנחנו פה כבר כמה זמן.
ראובן ריבלין: זה במשרד המסחר והתעשייה.
ראובן ריבלין: יכול להיות שבגלל סעיף 14 הם צריכים את אישור אגף תקציבים כדי לבקש ממנו לעשות העברה מפה לפה.
ראובן ריבלין: אם בא משרד המסחר והתעשייה ואומר, תראו, בזבזנו את כל הכסף, אנחנו לא יכולים להוציא כסף נוסף אבל מכיוון שמדובר באנשים אומללים הכנסת תבוא לאוצר ותבקש עוד כסף, זה דבר שאסור שיקרה כאן סביב השולחן הזה.
ראובן ריבלין: כאשר אנחנו מאשרים 446 מיליארד שקל כתקציב המדינה, אנחנו עושים זאת כי זה מה שאנחנו יכולים, מעבר לזה אנחנו לא יכולים.
ראובן ריבלין: השאלה איך זה מתחלק בתוך העניין.
ראובן ריבלין: אין ספק ש"כל יכול" צריך לקבל, אבל אם זה נמצא במשרד המסחר והתעשייה והם אומרים שאין להם כסף אם האוצר לא ייתן להם בשבילם, זה דבר חמור ביותר.
ראובן ריבלין: אסור שיהיה דבר כזה.
ראובן ריבלין: אזולאי, אנחנו נגררים למחוזות שבסוף לא יספיקו לנו גם 100 מיליארד.
דוד אזולאי: אדוני היושב-ראש, שמעתי כאן את נציג התמ"ת.
דוד אזולאי: הוא אמר שיש את הכסף הזה.
ראובן ריבלין: יש לך במשרד?
ראובן ריבלין: תבקש העברה תקציבית.
ראובן ריבלין: אני בטוח שהם יאשרו לך בשנייה.
ראובן ריבלין: אין לו.
דוד אזולאי: הוא לא אמר את זה.
דוד אזולאי: שיגיד את זה.
שטרית: יש.
ראובן ריבלין: תגיש בקשה היום.
ראובן ריבלין: אנחנו נתכנס מחר באופן מיוחד.
משה גפני: חבר הכנסת ריבלין, במהלך הימים האחרונים בדקתי את העניין הזה.
משה גפני: יש כסף במשרד התמ"ת.
משה גפני: אומר אגף התקציבים שהוא לא רוצה לאשר כי הם לא הגישו בקשה ולא התקיים דיון מקצועי על העניין הזה.
משה גפני: ביררנו את העניין הזה.
משה גפני: תוגש בקשה.
משה גפני: יכול להיות שוועדת חריגים תחליט שהיא לא נותנת לנכים.
משה גפני: ביקשתי מנועם או ממשרד האוצר תשובה בתוך שבוע.
משה גפני: אני אראה לך את המייל.
משה גפני: אני לא יכול להראות את זה בגלל שאנשים סומכים עלי.
שטרית: יש 51 מיליון.
שטרית: אנחנו נותנים לך אישור לאפשר מיד את העברה התקציבית הזאת אם היא תוגש לך מחר בבוקר.
משה גפני: היא לא תוגש.
<יונתן רזניק: לגבי השאלה שלכם אם הוגשה בקשה או לא הוגשה בקשה לוועדת חריגים, אז הוגשה בקשה לוועדת חריגים.
משה גפני: מתי הוגשה?
<יונתן רזניק: הוגשה בקשה לפני מספר ימים, בערך שבוע.
<קריאה: ביום שני.
<יונתן רזניק: עם זאת, מאחר, כמו שנעם ציין, אין תקציב לפעילות הזאת.
<יונתן רזניק: .
משה גפני: יש לי פה קצת תסבוכת.
משה גפני: מתי הוגשה בקשה על ידי המשרד?
<יונתן רזניק: לפני כשבוע.
שטרית: ביום חמישי אישרה החשבת הכללית הלוואה של 50 מיליון ש"ח שאגף התקציבים סירב לאשר אותה.
עמיר פרץ: אין מושג כזה הלוואה.
עמיר פרץ: יש לך מימון ביניים.
עמיר פרץ: אין הלוואה באוצר.
<יונתן רזניק: הגיעה פנייה של המשרד לוועדת חריגים.
<יונתן רזניק: נראה שהפנייה הזאת לא הייתה מתואמת עם אגף תקציבים.
<יונתן רזניק: אנחנו ניסינו למצוא איזה שהוא פתרון יצירתי בגלל החשיבות של הנושא הזה.
<יונתן רזניק: לצערנו, זה לא הסתייע.
<יונתן רזניק: עכשיו צריך למצוא פתרון תקציבי כדי שוועדת חריגים תוכל לדון בבקשה.
דוד אזולאי: שני אגפים במשרד האוצר, האחד לא מכיר את השני.
ראובן ריבלין: התקציב אצלו.
ראובן ריבלין: איזו בעיה תקציבית?
ראובן ריבלין: הוא רוצה העברה פנימית בתוך המשרד.
<יונתן רזניק: מה שצריך להיות פה, כמו שנעם ציין, זה ששר התמ"ת יצטרך לשבת עם אגף תקציבים כדי למצוא מקור תקציבי לעניין הזה.
משה גפני: לא הסתדר לי עם הימים, עכשיו זה מסתדר.
משה גפני: אני לא מתכוון להרפות מכם.
משה גפני: כל עוד אני יושב-ראש ועדה, אני לא מתכוון להרפות מכם.
משה גפני: הבעיה נורא פשוטה.
משה גפני: את כל מה שאמרתם כבר ידעתי.
משה גפני: אני ידעתי שיש בעיה עם אגף התקציבים.
משה גפני: משרד האוצר רוצה את הדיון היותר מקצועי, אני אגיד לכם למה.
משה גפני: צריך החלטה.
משה גפני: אני כבר לא מדבר על ערבים, אני לא מדבר על חרדים, אני לא מדבר על כלל האוכלוסיות.
משה גפני: תסתכלו על הנכים.
משה גפני: מה המשמעות של העניין כשיש כסף?
משה גפני: מה שאומר רובי הוא הנכון.
דוד אזולאי: 2.5 מיליון שקל.
משה גפני: לפרוץ את המסגרת זה דבר חמור, אנחנו יכולים להגיע רחוק.
משה גפני: בגלל החלטה נכים יפוטרו, אתם מבינים מה הולך לקרות כאן?
משה גפני: יש פה מפלגה חדשה בכנסת, מפלגת "יש עתיד".
משה גפני: אני הולך להסית אותם נגדכם, חבל על הזמן.
משה גפני: קדנציה שלמה תסבלו מהם.
משה גפני: אני אסית אותם.
משה גפני: חבר הכנסת טופורובסקי, לגבי פר"ח.
משה גפני: אני רוצה תשובה תוך שבוע.
משה גפני: אני אקיים דיון.
בועז טופורובסקי: לפני זה יש לי שאלת תם.
בועז טופורובסקי: למדתי היום על סעיף תקציבי 0.
בועז טופורובסקי: יש הרבה מאוד גופים שיש להם סעיף תקציבי 0.
בועז טופורובסקי: כאן עלו גופים ספציפיים.
בועז טופורובסקי: גם אני הולך להעלות איזה שהוא נושא ספציפי.
בועז טופורובסקי: מה עם כל הגופים שלא עולים כאן?
עמיר פרץ: ביום שני יהיה דיון.
ראובן ריבלין: הם יקראו בעיתון שהיום היה דבר כזה.
משה גפני: תגיש בקשה על הנושא הזה, נעלה את זה.
בועז טופורובסקי: אין שום נוהל.
בועז טופורובסקי: השאלה אם יש איזה שהוא דיון עקרוני, החלטה.
משה גפני: יש דיון עקרוני בשבוע הבא.
משה גפני: הוא היה אמור להתקיים היום.
משה גפני: הוא לא התקיים עכב מחלתו של סגן החשבת הכללית.
בועז טופורובסקי: פר"ח.
בועז טופורובסקי: סטודנטים במוסדות להכשרה טכנולוגית נמצאים תחת התמ"ת.
בועז טופורובסקי: יש כ-1200 סטודנטים שעושים התנדבות בפר"ח תמורת מלגה של 5200 שקל בשנה.
בועז טופורובסקי: אמור להיות להם משולם כבר תשלום ראשון במהלך חודש פברואר.
משה גפני: משרד החינוך אישר את התקציבים של פר"ח, משרד התמ"ת עדיין לא.
בועז טופורובסקי: מה עושים?
בועז טופורובסקי: איך הם יקבלו כסף?
משה גפני: צריך לדבר עם משרד התמ"ת.
משה גפני: אנחנו נמצאים בקשר עם משרד התמ"ת כבר חודש וחצי.
משה גפני: אנחנו מנהלים איתם את הדיון.
משה גפני: אני מקווה שהבעיה תיפתר.
משה גפני: במשרד החינוך הבעיה נפתרה, במשרד התמ"ת עדיין לא נפתרה.
בועז טופורובסקי: אני אשמח לשמוע מה אומר המשרד.
משה גפני: לא תשמע ממנו, זה לא קשור אליו.
<יונתן רזניק: זה גם החשב הכללי.
<יונתן רזניק: לגבי הבקשה של פר"ח ביררנו תוך כדי הישיבה.
<יונתן רזניק: הבקשה הזאת, לפני שהיא מגיעה לוועדת חריגים, צריכה לעבור את ועדת הפטור, כי מי שמתפעל את הנושא הזה עבור רמ"תים זה אותו גוף במשך מספר שנים.
<יונתן רזניק: הוא נדרש להגיע לוועדת הפטור לפני ועדת חריגים.
<יונתן רזניק: כשהבקשה הגיעה לוועדת הפטור, הנושא של התקציב לקיום הפעילות היה עדיין בערפל, כמו כל הבקשות הקודמות.